דילן ספראוס

דילן תומאס ספראוּס (באנגלית: Dylan Thomas Sprouse; נולד ב-4 באוגוסט 1992) הוא שחקן אמריקאי, אחיו התאום של קול ספראוס. מוכר בזכות הופעתו בתור זאק מרטין לצד אחיו בסדרות הטלוויזיה "החיים היפים של זאק וקודי" ו"החיים היפים על הסיפון" בערוץ דיסני.

 ביוגרפיה 
דילן תומאס ספראוס נולד בעיר ארֶצו, איטליה, להורים אמריקאים, מת'יו ספראוס ומלאני רייט, בזמן שלימדו אנגלית בבית ספר בטוסקנה. דילן נולד 15 דקות לפני אחיו התאום הצעיר קול; ארבעה חודשים לאחר לידתם, דילן וקול ספראוס עברו עם משפחתם להתגורר בלונג ביץ', קליפורניה; הוא נקרא על שמו של המשורר הוולשי דילן תומאס. בצעירותו, התגרשו הוריו, והוא ואחיו קול ספראוס עברו לגור עם אביהם.

לאחר שהסדרה "החיים היפים על הסיפון" הסתיימה בשנת 2011, הוא החל ללמוד לתואר ראשון בעיצוב משחקי וידאו באוניברסיטת ניו יורק, וסיים את לימודיו ב-2015. לאחר מכן פתח את העסק האישי שלו, "All Wise Meadery" בברוקלין, ניו יורק.

 קריירה 
ספראוס התחיל את הקריירה שלו בשנת 1993 בטלוויזיה, ביחד עם אחיו התאום קול ספראוס, כשהם את חולקים את התפקיד של התינוק פטריק קלי בסדרה "גרייס על הכוונת" עד 1998. בשנים שלאחר מכן, הוא המשיך להופיע במספר סרטים ותוכניות טלוויזיות עם אחיו.

ב-2017, הוא לוהק למותחן בשם "משוחרר" בתור התפקיד הראשי של לוקאס וורד. באותה השנה, הוא השתתף בסרט הקצר "קארט בלאנש" (ייפוי כוח מלא) ולוהק לקומדיה "בננה ספליט" בתור ניק. בשנה שלאחר מכן הוא הצטרף לסרט הקצר "דדי" בתור פול ולסרט סיני "טורנדוט" עם גואן אקסיאטונג בתור הדמות קלף.

בשנת 2019 לוהק לסרט "אחרי שהתנגשנו" בתפקיד טרבור.

 חיים אישיים 
החל מיוני 2018, ספראוס נמצא במערכת יחסים עם הדוגמנית ההונגרייה ברברה פלווין. הם התגוררו במשך שנתיים בברוקלין, עד שעברו ללוס אנג'לס ב-2021. ביולי 2023 השניים התחתנו.

 פילמוגרפיה 
 סרטים 
 שנה סרט תפקיד הערות1999אשת האסטרונאוטתאוםביג דדיג'וליאן מקגרת' 2001Diary of a Sex Addictסמי ג'וניור2002אשף התחפושותפיסטצ'ו דיגייסי הצעיר8 לילות מטורפיםחייל צעצועדיבוב2003Just for Kicksדילן מרטין 2004דפיקות לבג'רמיה הבוגר 2005Born Killersג'ון הצעיר 2006 Holidaze: The Christmas That Almost Didn't Happenילד 2007הסיפור המודרני: בן המלך והעניטום קנטי 2008חברים בשלגשסטה 2009Adventures in Appletownוויל 2010 Kung Fu Magooג'סטין מאגודיבוב2017 Dismissedלוקאס וורד2018בננה ספליטניק2020אחרי שהתנגשנוטרבור2021The Curse of TurandotקאלאףTyger Tygerלוק הארט2022My Fake Boyfriendג'ייק2023אסון יפהפהטראביס מדוקסThe Duelקולין2024חתונה יפהפייה (אנ')טראביס מדוקסהמטרה: קוד אדום (אנ')אריק דניאלס2025Under Fire גריףThe Neglected

 טלוויזיה 
 שנה סדרה תפקיד הערות1993 - 1998 גרייס על הכוונתפטריק קליתפקיד ראשי (5 עונות); 112 פרקים 1998מד טי.ויילד2 פרקים 2001The Nightmare Roomבאדיפרק: "Scareful What You Wish For"מופע שנות ה-70בוביפרק: "Eric's Depression"I Saw Mommy Kissing Santa Clausג'סטין קרברסרט טלוויזיה של Pax TV2005 - 2008החיים היפים של זאק וקודיזאק מרטיןתפקיד ראשי (3 עונות); 87 פרקים 2006בית הספר לקיסר המתחילזאםדיבוב; פרק: "Oops, All Doodles/Chipmunky Business"כל כך רייבןזאק מרטיןפרק: "Checkin' Out" 2008 החיים על פי ג'יםעצמופרק: "I Drink Your Milkshake"2008 - 2011החיים היפים על הסיפוןזאק מרטיןתפקיד ראשי (3 עונות); 71 פרקים 2009המכשפים מוויברלי פלייספרק: "Cast-Away (To Another Show)"האנה מונטנהפרק: "Super(stitious) Girl" 2010אני והלהקהפרק: "Weasels on Deck" 2011זאק וקודי החיים היפים על הסיפון - הסרטסרט טלוויזיה של ערוץ דיסני2021Saturday Morning All Star Hits!שון בנג'מיןדיבוב; 5 פרקים

 פרסים ומועמדויות 
שנהפרסקטגוריהיצירהתוצאה 1999 Young Artist Awardsההופעה הטובה ביותר של שחקן צעירביג דדי 2000פרסי הסרטים והטלוויזיה של MTVBest On-Screen Duo פרס Blockbuster Entertainmentשחקן משני אהוב Young Artist Awardsהתפקיד הראשי הטוב ביותר של שחקן צעיר בסדרת קומדיה/דרמה 2006שחקן טלוויזיה אהובהחיים היפים של זאק וקודי2007Popstar Magazine's Poptastic Awards2009 2008פרסי בחירת הילדים של ניקלודיאון 2009 2010 2011

קישורים חיצוניים



הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאים שנולדו ב-1992